Deutsche Nationalbibliothek

Llyfrgell genedlaethol yr Almaen yw'r Deutsche Nationalbibliothek (DNB), a leolir yn ninasoedd Leipzig a Frankfurt am Main. Mae'n dal cyfanswm o ryw 27.8 miliwn o eitemau. Mae'r DNB yn olynydd i'r Deutsche Bücherei, a sefydlwyd yn Leipzig, canolfan diwydiant argraffu yr Almaen, ym 1912, er mwyn casglu pob gwaith yn yr iaith Almaeneg. Oherwydd rhaniad yr Almaen ym 1945, â'r Deutsche Bücherei bellach yn y Dwyrain Comiwnyddol, agorodd llyfrgell gyfwerth yn y Gorllewin, yn Frankfurt, a alwyd yn y Deutsche Bibliothek. Cyfunodd y ddau sefydliad dan yr enw Die Deutsche Bibliothek yn dilyn uno'r Almaen ym 1990, ac yn 2006 ail-gyfansoddwyd y llyfrgell dan ei henw cyfredol.

Cyfeiriadau

Dolenni allanol


Categori:Frankfurt am Main
Categori:Leipzig
Almaen, yr
Categori:Llyfrgelloedd yr Almaen